A Dr. Đorđe Natošević-elismerés odaítéléséről szóló határozat módosítására vonatkozó határozat (Vajdaság AT Hivatalos Lapja, 10/2010. szám) 6. szakaszának 1. bekezdése és 9. szakaszának alapján, a Tartományi Oktatási, Jogalkotási, Közigazgatási és Nemzeti Kisebbségi-Nemzeti Közösségi Titkárság

**P Á L Y Á Z A T O T**

h i r d e t

**a Dr. Đorđe Natošević-elismerés 2015/2016. tanévben való odaítélésére**

**I.**

A Dr. Đorđe Natošević-elismerés (a továbbiakban: Elismerés) odaítélésére meghirdetett pályázaton joguk van részt venni a Vajdaság Autonóm Tartomány területén székhellyel rendelkező iskoláskor előtti intézményeknek, általános iskoláknak és középiskoláknak, valamint az ezen intézményekben foglalkoztatott nevelőknek, tanároknak, pedagógusoknak és pszichológusoknak.

A pályázati jelentkezést benyújthatják önállóan az iskoláskor előtti intézmények, az általános iskolák és a középiskolák, az ezen intézmények tanárai, nevelői, pedagógusai és pszichológusai, vagy pedig az ezen Elismerés odaítélésére előterjeszthetik őket a tanulók, a szülők, a helyi önkormányzati szervek, a szakmai egyesületek és más jogi és természetes személyek.

A pályázat részvevőjének, illetve az előterjesztőnek be kell nyújtania a pályázati feltételek teljesítéséről szóló bizonyítékokat.

A feltételek teljesítéséről szóló bizonyítékokat és a mellékleteket a jelentkezés mellett a beterjesztőnek teljes egészében elektronikus formában (legfeljebb 3 DVD vagy 5 CD terjedelemben) kell megküldenie.

**II.**

Az Elismerést az előző két tanév folyamán az oktató-nevelő munkában és a tanítás során a korszerű módszerek alkalmazásával elért kiváló eredményekért kell odaítélni a következő területeken: az iskoláskor előtti nevelés és oktatás, a tanítás, az iskoláskor előtti tehetséges gyermekekkel és a tehetséges tanulókkal folytatott munka, valamint azokkal folytatott tanítási munka, akik lemaradnak a nevelő-oktató munka tartalmainak és a tananyag tartalmainak elsajátításában, az iskoláskor előtti gyermekekkel és tanulókkal végzett szabad tevékenység, a nevelők, a tanárok és munkatársak szakmai továbbképzése, a tanulók pályaválasztása, a szülőkkel való együttműködés, a kulturális és közszolgálati tevékenység és a szűkebb és tágabb társadalmi környezettel való együttműködés, az intézmény vezetése, szervezete és munkája minőségének biztosítása, a tolerancia fejlesztése és a különbözőség elfogadása, az inkluzív oktatás és az intézmény alaptevékenységének keretében más területeken.

**III.**

A Dr. Đorđe Natošević-elismerés odaítélésére alakított bizottság munkájáról szóló ügyrend, a működési területekkel és az Elismerés odaítéléséhez szükséges elért eredmények értékelésének elemei, a pályázati jelentkezés formanyomtatványaival együtt hozzáférhetőek a Tartományi Oktatási, Jogalkotási, Közigazgatási és Nemzeti Kisebbségi-Nemzeti Közösségi Titkárság következő internetes honlapján [www.puma.vojvodina.gov.rs](http://www.puma.vojvodina.gov.rs).

**IV.**

Az Elismerés pályázat szerinti odaítélésére vonatkozó jelentkezésnek, illetve javaslatnak tartalmaznia kell: az előterjesztett vagy bejelentkezett jelölt (iskoláskor előtti intézmény, iskola, nevelő, tanár, pedagógus vagy pszichológus) adatait; az előterjesztő alapvető adatait, a 2014/2015-ös és 2015/2016-os tanévben elért eredményekről szóló adatokat és mellékleteket, az oktató-nevelő munka valamennyi területére vonatkozóan, amelyet értékelni kell, a bizottság munkájáról szóló ügyrenddel összhangban.

**V.**

A pályázat 2016. szeptember 1-től szeptember 30-ig van nyitva.

A késve érkezett és hiányos jelentkezéseket nem vesszük figyelembe.

A jelentkezést, illetve az Elismerés odaítélésére vonatkozó javaslatot, a bizonyítékokkal és mellékletekkel együtt a Tartományi Oktatási, Jogalkotási, Közigazgatási és Nemzeti Kisebbségi-Nemzeti Közösségi Titkársághoz postán a következő címre kell megküldeni: Tartományi Oktatási, Jogalkotási, Közigazgatási és Nemzeti Kisebbségi-Nemzeti Közösségi Titkárság, Mihajlo Pupin sugárút 16., 21000 Újvidék (a következő megjegyzéssel: a Dr. Đorđe Natošević-elismerés odaítélésére meghirdetett pályázatra).

Valamennyi pótinformáció megkapható a 021/487-41 83 vagy 487-4867-es telefonszámon.

 Nyilas Mihály

 tartományi titkár